El Departament d'Educació considera la innovació com un dels motors de canvi del sistema educatiu i un element important per millorar-ne la qualitat i la progressiva adequació als reptes que l'evolució social planteja.
Considera que una educació innovadora és aquella que incideix en el que s'ensenya i en com s'aprèn, que prioritza el gust per aprendre, l'estímul a pensar i l'esforç per entendre, i que ajuda a despertar el sentit crític de l'alumnat i del professorat.
Però les finalitats bàsiques de qualsevol innovació han de ser millorar l'èxit escolar de tot l'alumnat, incloent-hi els més desafavorits, i promoure l'esforç de tots per aconseguir l'excel·lència educativa.
Tot procés d'innovació ha d'establir mecanismes que potenciïn l'intercanvi i la cooperació entre els centres educatius i que afavoreixin la informació i la comunicació d'aquestes innovacions.
Per tal que els processos d'innovació resultin realment eficaços, cal potenciar la reflexió, la crítica i l'autocrítica sobre el treball que es realitza per part de tots els agents implicats.
Amb aquesta convocatòria es pretén impulsar el desenvolupament d'accions transversals vinculades a algun dels reptes de la societat actual.
Entre altres, avançar cap a una educació inclusiva per a tothom assegurant una igualtat real d'oportunitats i eliminant tota mena de discriminacions; promoure una educació per a la salut que ajudi a prevenir conductes de risc i a desenvolupar conductes saludables; fomentar les relacions positives i la resolució pacífica de conflictes, educar en els valors democràtics i de participació ciutadana; ser competents en l'ús de les tecnologies de la informació i la comunicació de manera autònoma i crítica i en especial, respecte als missatges dels mitjans de comunicació; i educar per a un desenvolupament sostenible.
El desenvolupament d'actuacions d'innovació transversals, que impregnin totes les àrees del currículum, és clau per aconseguir un aprenentatge que permeti fer front als canvis ràpids d'una societat dinàmica com la nostra, per consolidar i difondre la tasca innovadora de molts equips de mestres i professors i, en definitiva, per contribuir, des de l'educació i l'escola, als reptes de futur de la societat del segle XXI.
El Departament d'Educació compromès amb la innovació opta per reforçar la tasca de suport als centres per part dels serveis educatius tant en les fases d'elaboració del projecte, com en la de selecció, com en la implementació dels projectes d'innovació.
Igualment destaca el paper de coordinació i assessorament per part de la inspecció educativa, a més de la seva funció supervisora.
D'acord amb l'exposat, i de conformitat amb el que estableix la Llei 38/2003, de 17 de novembre, general de subvencions, i el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, quant a la participació dels centres educatius privats concertats i dels de titularitat municipal,
A proposta de la Direcció General d'Innovació,
Convocar concurs públic per a la selecció de 560 projectes d'innovació educativa a dur a terme per centres educatius que imparteixin l'educació infantil, l'educació primària, l'educació secundària o la formació de persones adultes, de titularitat del Departament d'Educació, privats en règim de concert, o municipals, que s'emmarquin en alguna de les línies prioritàries següents, i d'acord amb el desglossament que consta a l'annex 4:
Educació inclusiva de l'alumnat amb discapacitat.
Convivència i mediació escolar.
Tecnologies de la informació i de la comunicació.
Educació en comunicació audiovisual.
Altres projectes de caràcter transversal.
Aprovar les bases que han de regir aquesta convocatòria, que consten com a annex 1 i annex 2 d'aquesta Ordre.
La despesa derivada de l'assignació econòmica extraordinària per posar en funcionament els projectes d'innovació que resultin seleccionats en aquesta convocatòria serà d'un import màxim de 560.000,00 euros, dels quals 448.000,00 euros aniran a càrrec de la posició pressupostària D/226130800/4230 i 112.000,00 euros aniran a càrrec de la posició pressupostària D/482000100/4230, del centre gestor EN02 del pressupost de la Generalitat de Catalunya de l'any 2006, prorrogat per al 2007.
Aquesta distribució podrà ser modificada en cas que no hi hagi prou projectes seleccionats de centres de titularitat del Departament d'Educació o de centres municipals i privats concertats, segons correspongui.
Es delega en el director general d'Innovació la facultat de resoldre aquesta convocatòria.
Contra aquesta Ordre, que posa fi a la via administrativa, les persones interessades poden interposar recurs contenciós administratiu, davant la Sala Contenciosa Administrativa del Tribunal Superior de Justícia de Catalunya, en el termini de dos mesos a comptar de l'endemà de la seva publicació al DOGC, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Bases generals.1 Objectiu de la convocatòria
Els objectius de la convocatòria són donar suport als projectes que estan duent a terme els centres educatius o grups de professors/es de diferents centres, promoure projectes que potenciïn la incorporació de noves metodologies en la dinàmica escolar, la millora dels resultats d'aprenentatge de l'alumnat i el foment de la convivència, difondre pràctiques innovadores que es duguin a terme i puguin ser d'interès per al conjunt del professorat, i il·lusionar-lo per tal que trobi en la recerca de nous camins resposta als reptes que avui planteja la pràctica docent..2 Requisits generals de participació
2.1 Podran participar en aquesta convocatòria els centres educatius d'educació infantil (llars d'infants), d'educació infantil i primària, d'educació secundària o de formació de persones adultes de titularitat pública (Departament d'Educació o municipals) i els centres de titularitat privada en règim de concert, que presentin un projecte d'innovació educativa d'acord amb les línies prioritàries esmentades a l'article 1 i amb els requisits següents:
a) Que el projecte d'innovació educativa estigui integrat en el procés d'ensenyament-aprenentatge.
b) Que el projecte d'innovació formi part del projecte global de centre i per tant, estigui aprovat pel claustre de professors i pel consell escolar del centre.
c) Que el projecte d'innovació s'iniciï el curs 2007-2008, amb una durada de tres cursos escolars.
2.2 Cada centre educatiu podrà presentar un màxim de dos projectes, incloent els projectes del pla experimental de llengües estrangeres i del programa de biblioteca escolar.puntedu., que no hagin estat seleccionats en d'altres convocatòries de característiques semblants, sigui quin sigui l'òrgan convocant, llevat del que preveuen els apartats 1.5, 2.6 i 7.6 de l'annex 2 d'aquesta convocatòria.
En qualsevol cas, no es podrà participar per un programa en què es tingui projecte seleccionat en les convocatòries de projectes d'innovació educativa del Departament d'Educació corresponents als anys 2005 i 2006.
No es seleccionarà més de dos projectes per centre educatiu en un mateix curs escolar, tret de les excepcions dels apartats precitats de l'annex 2.
2.3 La coordinació general del projecte correspon al cap d'estudis o al coordinador pedagògic.
2.4 Es determinarà una persona responsable del desenvolupament del projecte, que ha de tenir destinació definitiva en el centre.
En tot cas, el centre ha de garantir la continuïtat del projecte durant els tres cursos escolars.
2.5 En el cas de les llars d'infants de titularitat del Departament d'Educació o de titularitat municipal no serà necessari acreditar l'aprovació del projecte per part del consell escolar del centre..3 Informació a Internet
La informació sobre aquesta convocatòria estarà disponible a la pàgina web http://www.gencat.net/educacio i al Sistema d'Atenció al Ciutadà.
La publicació a Internet de tota la informació sobre la convocatòria, així com de la seva resolució, no tindrà efectes pel que fa al còmput de terminis..4 Presentació de sol·licituds, termini i documentació
4.1 Els centres educatius interessats a participar en aquesta convocatòria hauran de presentar una sol·licitud per cadascun dels projectes, adreçada al director general d'Innovació.
El formulari de sol·licitud es trobarà a la pàgina web http://www.gencat.net/educacio, a la seu central del Departament d'Educació, als seus serveis territorials, al Consorci d'Educació de Barcelona, i als serveis educatius de zona.
A la sol·licitud cal adjuntar la següent documentació:
Un exemplar de la proposta del projecte d'innovació que es vol dur a terme, elaborat d'acord amb les característiques que s'especifiquen a l'annex 3 d'aquesta disposició.
Certificat de l'acta de la sessió del consell escolar del centre, o consell de centre en el cas de centres de formació d'adults, en què s'aprova la participació en la convocatòria i la previsió de les despeses vinculades amb el projecte que s'hagin d'assumir, amb la dotació econòmica, si escau.
Les llars d'infants no hauran de presentar aquest certificat.
Document conforme el projecte d'innovació ha estat aprovat pel claustre de professors del centre participant.
En el cas dels centres educatius privats concertats, declaració conforme el centre no es troba en cap de les causes que impedeixen obtenir la condició de beneficiari, d'acord amb el que disposa l'article 13.2 de la Llei 38/2003, de 17 de novembre, general de subvencions.
En el cas dels centres educatius privats concertats, declaració responsable conforme el sol·licitant està al corrent de pagament de les seves obligacions, tant les tributàries amb l'Administració General de l'Estat com davant la Seguretat Social.
En el cas que el projecte es vulgui dur a terme amb la implicació d'altres centres educatius, caldrà presentar un document de conformitat de la direcció de cadascun d'ells.
4.2 Per tal d'agilitar el procés, la sol·licitud es formalitzarà per via telemàtica, sempre que sigui possible, i caldrà imprimir-la, signar-la i presentar-la amb la documentació indicada al punt anterior.
4.3 La còpia impresa de la sol·licitud degudament signada, juntament amb la documentació esmentada, es presentarà a la seu dels serveis educatius (centre de recursos pedagògics) de la zona corresponent, ja sigui directament o per qualsevol dels mitjans que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
En el cas que s'opti per presentar la sol·licitud en una oficina de correus, es farà en un sobre obert perquè la sol·licitud sigui datada i segellada pel funcionari de correus abans de ser certificada.
Es tindrà en compte com a data de presentació de sol·licitud, la presentada de forma impressa, i no la presentada per via telemàtica.
4.4 El termini de presentació de sol·licituds s'iniciarà l'endemà de la publicació al DOGC d'aquesta disposició i finalitzarà el dia 18 de maig de 2007..5 Procés de selecció dels projectes
5.1 La Comissió d'Ordenació de cada servei territorial, o del Consorci d'Educació en el cas de Barcelona, a proposta de la secció de Serveis Educatius i Formació Permanent, o de la Unitat de Programes Educatius del Consorci d'Educació de Barcelona, efectuaran la proposta de distribució dels projectes presentats entre els diferents serveis educatius.
5.2 Per seleccionar els projectes es constituirà a cada servei educatiu una comissió formada per les persones següents:
El/La inspector/a d'educació del servei educatiu, o el/la cap de la Secció de Serveis Educatius i Formació Permanent dels Serveis Territorials, o la cap de la Unitat de Programes Educatius del Consorci d'Educació en el cas de Barcelona, o persona designada pel/per la directora/a dels Serveis Territorials, o pel gerent del Consorci d'Educació en el cas de Barcelona, que actuarà com a president de la comissió.
El o la director/a del centre de recursos pedagògics, que actuarà com a secretari/ària.
El o la director/a de l'equip d'assessorament psicopedagògic de la zona.
Un o una representant dels assessors/es de llengua i cohesió social de la zona.
Dos representants dels directors o directores de centres de la zona, un/a de primària i un/a de secundària, els centres dels quals no s'hagin presentat a la convocatòria, designats pel director/a dels Serveis Territorials o, en el cas de Barcelona, pel gerent del Consorci d'Educació.
Un/Una tècnic/a de la Secció de Serveis Educatius i Formació Permanent dels Serveis Territorials o, en el cas de Barcelona, de la Unitat de Programes Educatius del Consorci d'Educació, designat/ada pel director/a dels Serveis Territorials o pel gerent del Consorci.
5.3 Per a la selecció de les sol·licituds es tindran en compte els criteris de valoració específics de cada línia prioritària d'innovació educativa, i també els criteris generals següents:
b) Implicació en el projecte dels centres d'educació infantil, primària i secundària que conformen una zona educativa 3-18.
c) Implicació en el projecte d'un grup de centres de la zona d'abast de cada un dels serveis educatius.
d) Implicació de tots els centres que conformen una zona escolar rural.
En aquest cas caldrà presentar un únic projecte comú que inclogui la relació d'actuacions que es duran a terme en cada centre.
5.4 Cada comissió de zona estudiarà i valorarà les sol·licituds presentades, i podrà demanar als centres participants la documentació addicional i els aclariments que consideri oportuns.
Un cop aprovada la selecció per línies prioritàries, la comissió de zona trametrà a la Comissió d'Ordenació dels serveis territorials, o del Consorci d'Educació de Barcelona, una relació prioritzada dels projectes de cada línia seleccionats.
5.5 La Comissió d'Ordenació informarà les propostes de les comissions de zona i les trametrà, amb la proposta motivada corresponent, a la Direcció General d'Innovació.
5.6 Per resoldre la convocatòria es crearà una comissió central que, partint de les prioritzacions territorials, formularà la corresponent proposta de resolució al director general d'Innovació.
La comissió central estarà formada pels membres següents, o persones en qui deleguin:
El subdirector general de Formació Permanent i Recursos Pedagògics, que actuarà com a president.
El subdirector general de Llengua i Cohesió Social.
El subdirector general d'Inspecció Educativa.
La subdirectora general de Formació de les Persones Adultes.
La cap del Servei de Recursos Pedagògics.
Els/Les caps de secció de Serveis Educatius i Formació Permanent dels serveis territorials, i la cap de la Unitat de Programes Educatius en el cas del Consorci d'Educació de Barcelona.
La cap del Servei de Programes d'Innovació Educativa, que actuarà com a secretària.
5.7 La comissió central podrà sol·licitar l'assessorament d'altres departaments o institucions que col·laboren en els projectes d'innovació educativa, en relació amb les línies prioritàries amb què tenen vinculació.
5.8 En el cas de no ser seleccionat el nombre màxim de projectes en cadascuna de les línies prioritàries, la Comissió d'Ordenació podrà efectuar repartiments diferents, sense superar el nombre total de projectes per cada servei territorial.
D'acord amb les propostes de les comissions d'ordenació, la comissió central podrà proposar una distribució diferent, sempre i quan no se superi el nombre total de projectes.
5.9 Per a cada línia prioritària, d'entre els projectes que compleixin tots els requisits i que tinguin qualitat suficient, es seleccionaran un 80% de centres educatius de titularitat del Departament d'Educació (amb una reserva d'un màxim del 20% per a centres educatius que participin en el projecte d'autonomia de centres o en un pla de suport i millora, impulsats pel Departament d'Educació, condicionats en ambdós casos a la signatura de l'acord corresponent), i un 20% de centres de titularitat pública municipal i de centres privats concertats.
Aquesta proporció podrà variar en el cas que no hi hagi prou projectes seleccionats d'un o altre tipus de centre.
5.10 Els membres de les diverses comissions estaran afectats per les causes d'abstenció i recusació que preveuen els articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú..6 Resolució de la convocatòria
La resolució d'aquesta convocatòria es farà pública als taulers d'anuncis de la seu central del Departament d'Educació, dels seus serveis territorials i a l'adreça d'Internet esmentada a la base 3 d'aquest annex.
Així mateix, es notificarà el resultat de la convocatòria a tots els centres educatius participants, amb especificació dels recursos que s'hi puguin interposar.
En qualsevol cas, les sol·licituds presentades s'entendran desestimades si no hi recau resolució expressa en el termini de sis mesos a comptar de l'endemà de la finalització del termini per presentar les sol·licituds..7 Recursos assignats i justificació
7.1 Els projectes d'innovació que resultin seleccionats en aquesta convocatòria comportaran la dotació, amb destinació a cadascun dels centres educatius seleccionats, dels recursos que s'especifiquen per a cada programa en l'annex 2.
Als efectes de l'assignació de recursos, una zona escolar rural completa es considerarà un únic centre.
7.2 La dotació econòmica que correspongui a cada centre haurà d'anar destinada a despeses corrents.
No s'acceptaran despeses corresponents a l'adquisició de material inventariable.
7.3 Les dotacions econòmiques indicades per a cada programa en l'annex 2 es faran efectives de la manera següent:
a) Centres educatius de titularitat del Departament d'Educació: la quantitat es farà efectiva en un sol lliurament, un cop resolta la convocatòria.
Aquests centres hauran d'incorporar al seu pressupost les quantitats lliurades i gestionar-les d'acord amb el que preveu el Decret 235/1989, de 12 de setembre, pel qual es regula el procediment per dur a terme l'autonomia de gestió econòmica dels centres educatius públics no universitaris del Departament d'Educació de la Generalitat de Catalunya (DOGC núm. 1204, de 9.10.1989).
b) Centres educatius privats concertats o de titularitat municipal: el Departament d'Educació lliurarà, en concepte de bestreta, el 70% de la quantitat concedida, un cop resolta la convocatòria.
La resta de l'import es lliurarà amb la presentació prèvia per part del centre del compte justificatiu simplificat per la totalitat de la despesa realitzada i pagada, format per la documentació següent:
Informe o memòria del titular del centre conforme la subvenció atorgada s'ha destinat a la finalitat per a la qual s'ha concedit, que reflecteixi les actuacions dutes a terme que hagin generat les despeses.
Relació datada i signada de les despeses realitzades, especificant per a cadascuna d'elles: NIF, nom del creditor, import i data.
En lloc de les factures i comprovant de pagament, l'òrgan concedent comprova l'aplicació correcta de la subvenció sol·licitant a un 10% dels beneficiaris els justificants, mitjançant la tècnica del mostreig combinat.
El termini per a la presentació de la documentació justificativa de la despesa esmentada finalitzarà el 15 de desembre de 2007.
7.4 Ateses les característiques i la naturalesa dels centres educatius no es considera necessari que aportin garanties.
7.5 Pel que fa a la resta de recursos previstos a l'annex 2, que no sigui la dotació econòmica, la seva implantació s'iniciarà durant el curs 2007-2008, d'acord amb les especificacions de cada programa..8 Compromís del centre
Els centres seleccionats es comprometen a dur a terme el projecte durant tres cursos escolars i a participar en les activitats de formació i coordinació que es realitzin, tant en el marc de la zona dels serveis educatius com en general.
Amb la finalitat que el projecte d'innovació s'integri en el projecte del centre, durant els anys que duri la seva implantació, el centre explicitarà en la Programació general anual les activitats a dur a terme durant cadascun dels cursos escolars.
Un cop finalitzats els tres cursos d'implantació del projecte s'avaluarà la incidència del programa i s'incorporaran al Projecte educatiu i al Projecte curricular del centre aquells aspectes que es decideixi consolidar..9 Assessorament i seguiment dels projectes d'innovació
Els serveis educatius de cada zona duran a terme les actuacions necessàries per a l'assessorament dels centres que hagin resultat seleccionats en aquesta convocatòria, inclosa la formació del professorat i la difusió de les innovacions corresponents.
La secció de Serveis Educatius i Formació Permanent dels serveis territorials, i la Unitat de Programes Educatius del Consorci d'Educació, en el cas de Barcelona, coordinarà les actuacions d'assessorament i de formació dels serveis educatius per tal que puguin atendre els centres seleccionats en el seu àmbit d'actuació.
L'/La inspector/a del centre realitzarà la supervisió del desenvolupament dels projectes dels centres educatius durant els tres cursos escolars de la seva implantació, especialment pel que fa al desenvolupament del projecte a les aules, la seva contribució a la millora de la qualitat educativa del centre i al grau de participació del professorat implicat i n'emetrà un informe.
La Subdirecció General de la Inspecció d'Educació, amb les valoracions recollides en els informes de la Inspecció sobre els centres participants, elaborarà un informe global de la incidència dels projectes en la pràctica educativa dels centres.
La Direcció General d'Innovació, a través de les seccions de Serveis Educatius i Formació Permanent dels serveis territorials, i de la Unitat de Programes Educatius del Consorci d'Educació, en el cas de Barcelona, farà el seguiment de l'evolució dels programes d'Innovació, amb la col·laboració dels tècnics dels serveis educatius i dels formadors que participin en la formació del professorat durant la realització del projecte, i amb les aportacions de la inspecció en la seva tasca ordinària de supervisió dels centres.
En finalitzar el projecte i abans del 30 de setembre de 2010, els centres educatius seleccionats hauran de presentar una memòria global de les activitats realitzades..10 Certificació
La participació en aquests projectes tindrà la consideració d'activitat d'innovació educativa i la Direcció General d'Innovació n'emetrà, en finalitzar els tres cursos escolars, el certificat corresponent al professorat que hi hagi participat.
Per a l'obtenció d'aquests certificats, els centres educatius seleccionats hauran de trametre als serveis educatius corresponents, abans del 15 de juliol de 2008, 2009 i 2010, la documentació següent:
Certificat anual de la direcció del centre educatiu en què es faci constar el nom, cognoms i NIF del professorat que ha participat en el projecte d'innovació.
Síntesi anual de les activitats realitzades durant el curs escolar.
Aquesta documentació, un cop revisada, es trametrà a la secció de Serveis Educatius i Formació Permanent dels serveis territorials corresponents, i a la Unitat de Programes Educatius del Consorci d'Educació, en el cas de Barcelona, la qual la farà arribar a la Inspecció d'Educació que hi donarà el vist i plau, a partir de les dades obtingudes de la seva tasca ordinària de supervisió..11 Obligació de facilitar la informació
Els centres educatius seleccionats estaran obligats a facilitar tota la informació que els requereixin els òrgans de control de l'Administració..12 La inexactitud de les dades aportades o l'incompliment per part del beneficiari d'alguna de les obligacions que es deriven de la concessió de la subvenció, així com la presentació de la justificació fora de termini, podran donar lloc a la revocació de l'import atorgat, al reintegrament de les quantitats no justificades o a les sancions que preveu la secció cinquena del capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
Si l'entitat beneficiària no justifica la totalitat de la subvenció, s'ha d'entendre revocada parcialment en la quantitat no justificada, sempre que això no comporti l'incompliment de la seva finalitat.
Bases específiques de cada línia prioritària d'innovació educativa.1 Educació inclusiva de l'alumnat amb discapacitat
1.1 L'objectiu és promoure projectes en els centres educatius que desenvolupin l'acció educativa de l'alumnat amb discapacitat en entorns escolars ordinaris, fent especial incidència en els efectes que té sobre la vida escolar i els aprenentatges de tot l'alumnat, una organització basada en els principis inclusius.
1.2 Els projectes de l'Educació inclusiva de l'alumnat amb discapacitat, a més de complir els requisits generals especificats en la base 2 de l'annex 1 d'aquesta convocatòria, hauran de desenvolupar, com a part del projecte, algun o alguns dels aspectes següents:
a) Estratègies metodològiques i organitzatives per facilitar la participació de l'alumnat amb discapacitat en les activitats del centre educatiu: activitats d'aprenentatge a l'aula ordinària, activitats culturals, sortides...
b) Projectes de col·laboració amb participació de les famílies.
c) Cooperació entre centres ordinaris i centres d'educació especial.
d) Altres projectes que de manera diferent a les anteriors incorporin l'educació inclusiva de l'alumnat amb discapacitat als centres educatius.
1.3 Els projectes se seleccionaran d'acord amb els criteris de valoració següents:
a) L'experiència prèvia en activitats d'educació inclusiva al centre.
b) El grau d'implicació i participació de la comunitat educativa.
c) Vinculació amb el desenvolupament d'àrees curriculars.
d) Coordinació amb altres centres de la zona.
e) Coordinació amb d'altres entitats o institucions.
1.4 La selecció d'un projecte d'innovació d'Educació inclusiva de l'alumnat amb discapacitat comportarà, per al centre que el dugui a terme, la dotació dels recursos següents:
a) Formació específica del professorat implicat en el projecte, fins a un màxim de 30 hores per al primer curs, 15 de les quals es duran a terme a l'inici del projecte, i la resta distribuïdes en diverses sessions de seguiment al llarg del primer any.
1.5 Pels centres educatius amb Unitat de Suport a l'Educació Especial (USEE), que es presentin en aquest apartat de la convocatòria, no minven les possibilitats de participació en altres programes, d'acord amb el que estableix la base 2.2 de l'annex 1..2 Convivència i mediació escolar
2.1 L'objectiu és fomentar les relacions positives i la resolució pacífica de conflictes en el si de cada centre, partint del diagnòstic previ de la pròpia realitat escolar i plantejant propostes d'actuació basades en experiències contrastades i bones pràctiques de convivència.
Es proposa principalment formar per a la convivència, prevenir les conductes problemàtiques i intervenir correctament enfront els conflictes.
2.2 Se seleccionaran els projectes de centres educatius d'educació infantil i primària que, a més de complir els requisits generals especificats a la base 2 de l'annex 1 d'aquesta convocatòria, desenvolupin algun o alguns dels aspectes següents:
a) Millora de la convivència a través de l'educació emocional.
b) Educació en valors i per a la pau.
e) Cultura de mediació en la resolució de conflictes.
2.3 Se seleccionaran els projectes de centres d'educació secundària que, a més de complir els requisits generals especificats a la base 2 de l'annex 1 d'aquesta convocatòria, vulguin implementar la mediació escolar per a la resolució de conflictes i millora de la convivència escolar.
2.4 Els projectes es seleccionaran d'acord amb els criteris de valoració següents:
a) Millora de la convivència en centres amb especials dificultats.
b) Vinculació a les àrees curriculars.
c) Experiències prèvies en projectes de Convivència.
d) Implicació de la comunitat educativa i amb altres centres docents així com amb altres institucions de l'entorn.
2.5 La selecció d'un projecte d'innovació en Convivència i mediació escolar comportarà, per al centre que el dugui a terme:
Centres d'educació infantil i primària: fins a un màxim de 30 hores, durant el primer curs, adreçada al professorat responsable del projecte.
Centres d'educació secundària privats concertats: 15 hores de formació, a l'inici del primer curs, adreçades a càrrecs directius i responsables del programa.
La formació complementària als alumnes i altres membres de la comunitat educativa s'organitzarà des dels propis centres.
Centres d'educació secundària de titularitat pública: formació conjunta de professors, alumnes, personal d'administració i serveis, i pares i mares en el propi centre durant el primer curs escolar.
b) Dotació de materials pedagògics d'orientació.
2.6 Els centres d'educació secundària que hagin realitzat la formació sobre Mediació Escolar abans de la convocatòria de projectes d'innovació de 2005, i els centres d'educació primària que van participar en l'experimentació pilot del programa el curs 2004-2005, podran presentar el projecte de convivència del centre en el marc d'aquesta convocatòria, d'acord amb el model de l'annex 3, per tal de ser incorporats al programa.
Aquesta sol·licitud no minva les possibilitats de participació en altres programes, d'acord amb el que estableix la base 2.2 de l'annex 1.
Els centres seleccionats rebran una dotació econòmica d'un màxim de 1.000,00 euros per dur a terme el projecte..3 Coeducació
3.1 Els objectius són promoure la coeducació en els centres educatius per tal de contribuir a formar persones lliures, responsables, autònomes i solidàries, potenciar la prevenció de les violències i les relacions abusives vers les dones, i vetllar per la presència i la visibilitat de les dones en el currículum i en les relacions al centre i a l'aula.
3.2 Els projectes de coeducació, a més de complir els requisits generals especificats en la base 2 de l'annex 1 d'aquesta convocatòria, han de desenvolupar algun o alguns dels aspectes següents:
a) Prevenció de violències sexistes i les relacions abusives dins dels propis espais de relació i participació.
b) Aprenentatge i valoració de les tasques domèstiques i de cura com a eines imprescindibles per a la formació dels infants i dels/de les joves.
c) Introducció dels sabers femenins en les diferents àrees dels currículums i valoració de les aportacions de les dones en tots els camps de les ciències, la tècnica, les humanitats, etc.
d) Comportaments estereotipats i models que determinen una sèrie de rols a la societat i que comporten una discriminació sexista.
e) Visibilització de l'ús de llenguatges no sexistes en les diferents accions del centre.
f) Altres projectes que de manera diferent a les anteriors incorporin la coeducació en els currículums, com a eix transversal, i en la tutoria.
3.3 Els projectes se seleccionaran d'acord amb els criteris de valoració següents:
a) Experiència prèvia en activitats de coeducació i en actuacions de promoció de la coeducació.
d) Col·laboració amb d'altres entitats i institucions.
3.4 La selecció d'un projecte d'innovació en Coeducació comportarà, per al centre que el dugui a terme, la dotació dels recursos següents:
d) Priorització per realitzar els tallers de prevenció de les relacions abusives entre la gent jove.Talla amb els mals rotllos...4 Educació per a la ciutadania
4.1 Els objectius són fomentar el desenvolupament de valors democràtics i de consciència ciutadana, afavorir el coneixement de la Declaració Universal dels Drets Humans i el compromís en la seva defensa i potenciar la participació dels/de les joves a l'escola i a la societat.
4.2 Els projectes de ciutadania, a més de complir els requisits generals especificats en la base 2 de l'annex 1 d'aquesta convocatòria, han de desenvolupar algun o alguns dels aspectes següents:
a) El foment dels drets humans, la pau i la solidaritat i les accions compromeses en la seva defensa.
b) El foment de la consciència europea.
c) La recuperació de la memòria històrica a partir de l'ús de les fonts orals i la potenciació de les relacions entre alumnat i gent gran.
d) El coneixement i l'estima pel patrimoni cultural de la localitat.
e) L'impuls dels valors democràtics mitjançant la participació de l'alumnat en la vida de l'escola i en les institucions.
f) El desenvolupament del llenguatge com a instrument per al pensament crític, i la convivència.
g) Les activitats escolars d'aprenentatge-servei vinculades a la comunitat local.
h) Altres projectes que de manera diferent a les anteriors incorporin l'educació per a la ciutadania en els currículums, com a eix transversal i en la tutoria.
4.3 Els projectes se seleccionaran d'acord amb els criteris de valoració següents:
a) Vinculació amb les àrees curriculars.
b) Coordinació amb altres entitats i institucions.
c) Experiències prèvies en projectes de ciutadania.
d) Participació en un Pla d'Entorn.
4.4 La selecció d'un projecte d'innovació en Educació per a la ciutadania comportarà, per al centre que el dugui a terme, la dotació dels recursos següents:
d) Priorització per participar en el projecte.Fem una llei., del Parlament de Catalunya..5 Tecnologies de la informació i la comunicació (TIC)
5.1 L'objectiu és impulsar la incorporació de les TIC en els processos d'ensenyament i aprenentatge, en la intercomunicació dins la comunitat educativa i en la cooperació i comunicació entre centres educatius.
5.2 Els projectes TIC, a més de complir els requisits generals especificats en la base 2 de l'annex 1 d'aquesta convocatòria, han de desenvolupar algun dels aspectes següents:
a) Integració de les eines TIC a les diferents àrees curriculars en previsió d'utilització d'ordinadors a les aules.
b) Fomentar el treball col·laboratiu amb l'ús de les TIC amb especial referència a metodologies que propiciïn el treball cooperatiu i per projectes.
c) Posada en marxa d'un web de centre basat en pàgines dinàmiques (intranet) com a eina facilitadora de la comunicació entre els integrants de la comunitat educativa, com a mitjà simplificador de processos organitzatius i com a recurs d'aprenentatge.
5.3 Els projectes se seleccionaran d'acord amb els criteris de valoració següents:
a) Que el projecte faci un plantejament interdisciplinar en les activitats que es proposin als alumnes amb la utilització de les TIC.
b) Que un nombre significatiu de professorat hagi assistit a cursos TIC del Departament o el centre hagi tingut un assessorament específic.
5.4 La selecció d'un projecte d'innovació en TIC comportarà per al centre que el dugui a terme la dotació dels recursos següents:
En el cas dels centres de titularitat del Departament d'Educació es podrà considerar l'adequació de les dotacions informàtiques al projecte presentat..6 Educació en Comunicació Audiovisual
6.1 Els objectius són incorporar l'educació en comunicació audiovisual en el currículum, i utilitzar els mitjans audiovisuals com a recurs didàctic en les àrees curriculars, introduint als centres la reflexió sobre l'impacte que produeixen els missatges que rebem a través dels mitjans de comunicació i les possibilitats dels recursos audiovisuals com a eines de comunicació, i potenciar que les famílies contribueixin a desenvolupar bons hàbits per a un consum responsable dels mitjans.
6.2 Els projectes d'educació en comunicació audiovisual, a més de complir els requisits generals especificats en la base 2 de l'annex 1 d'aquesta convocatòria, hauran de desenvolupar un o diversos dels aspectes següents:
a) Anàlisi de missatges audiovisuals: missatges publicitaris que ens arriben a través dels mitjans de comunicació; relats de ficció, especialment el cinema i les sèries televisives; anàlisi i comprensió del llenguatge informatiu; i discriminació de la informació i ús de diferents fonts d'informació.
b) Propostes per treballar els bons hàbits de consum audiovisual: televisiu, publicitari, cinematogràfic, informatiu.
c) Incorporació de l'educació en comunicació audiovisual com a recurs per a les àrees curriculars.
d) Projectes d'educació en Comunicació Audiovisual que realitzin els centres en col·laboració amb els mitjans de comunicació de proximitat (ràdio, premsa, TV).
e) Projectes que desenvolupin temàtiques relacionades amb la creació cinematogràfica i la seva relació amb les arts.
f) Projectes que desenvolupin centres de secundària que tractin temàtiques relacionades amb els joves i la seva relació amb els mitjans de comunicació.
g) Altres temes d'educació en comunicació audiovisual.
6.3 Els projectes se seleccionaran d'acord amb els criteris de valoració següents:
a) Que el projecte faci un plantejament interdisciplinar de l'educació en i amb comunicació, i especialment en les àrees de llengua, coneixement del medi social i cultural i, educació visual i plàstica, a l'educació primària, i llengua, ciències socials, educació visual i plàstica i tutoria, a l'educació secundària obligatòria.
b) Que el centre hagi participat en algun curs de formació o seminari d'audiovisuals organitzat pel Departament d'Educació.
Caldrà presentar el certificat corresponent.
c) Que el projecte faci propostes concretes d'implicació de les famílies en el bon ús del consum audiovisual.
6.4 La selecció d'un projecte d'innovació en Educació en Comunicació Audiovisual comportarà, per al centre que el dugui a terme, la dotació dels recursos següents:
d) Participació, si s'escau, en activitats de formació en mitjans audiovisuals.
En el cas dels centres de titularitat del Departament d'Educació es podrà considerar l'adequació de les dotacions audiovisuals al projecte presentat..7 Educació ambiental
7.1 L'objectiu és impulsar projectes que potenciïn l'ambientalització dels centres i del currículum, el desenvolupament d'accions de gestió responsable dels recursos i dels residus i la implicació de la comunitat educativa en el desenvolupament sostenible.
7.2 Es seleccionaran projectes que, a més de complir els requisits generals especificats en la base 2 de l'annex 1 d'aquesta convocatòria, desenvolupin algun o alguns dels aspectes següents:
a) Reducció, reutilització i reciclatge de materials de consum i residus escolars.
c) Accions solidàries per a la sostenibilitat.
g) Altres temes d'educació ambiental.
7.3 Els projectes se seleccionaran tenint en compte els criteris de valoració següents:
a) Grau d'interrelació amb els àmbits següents:
a1) Ambientalització del currículum: integració de continguts d'Educació ambiental a diferents àrees del currículum, articulant els continguts d'aquestes amb els objectius del programa d'educació ambiental.
a2) Gestió sostenible del centre: desenvolupament d'accions que incideixin en el consum responsable de recursos materials i energètics, la generació i tractament de residus, l'ús d'espais verds, etc.
a3) Relació amb l'entorn: impuls d'accions en els àmbits familiar i local, i participació en accions de cooperació ambiental.
b) Treball conjunt amb altres entitats relacionades amb el projecte.
c) Experiències prèvies en aspectes d'educació ambiental, prioritzant aquells centres que han participat o participen en el programa Escoles Verdes o en els programes d'Agenda 21 escolar dels seus respectius ajuntaments.
7.4 La selecció d'un projecte d'innovació en Educació ambiental comportarà, per al centre que el dugui a terme, la dotació dels recursos següents:
a) Formació específica del professorat implicat en el projecte, que serà fins un màxim de 30 hores per al primer curs, 15 de les quals es duran a terme a l'inici del projecte i la resta distribuïdes en diverses sessions al llarg del primer any.
d) Priorització a les estades a camps d'aprenentatge i en la dotació d'aules de noves tecnologies per la ciència.
Els centres que optin al distintiu d'Escoles Verdes, programa conjunt amb el Departament de Medi Ambient i Habitatge, i hagin desenvolupat un projecte d'Educació Ambiental en el marc d'aquesta convocatòria o d'una Agenda 21 municipal, hauran d'adreçar una sol·licitud a la Direcció General de Polítiques Ambientals i Sostenibilitat, del Departament de Medi Ambient i Habitatge, o a la Direcció General d'Innovació, del Departament d'Educació, en finalitzar els tres cursos escolars.
Els requisits per ser Escola Verda són:
a) Haver creat un comitè ambiental de centre com a eina dinamitzadora.
c) Haver redactat un pla de cohesió ambiental o Agenda 21 de centre.
d) Donar continuïtat al procés d'ambientalització del centre.
Els centres educatius que ho sol·licitin, rebran la formació i l'assessorament necessaris perquè puguin realitzar la diagnosi ambiental del centre i redactar un pla de cohesió ambiental o Agenda 21 de centre.
La valoració de l'atorgament del distintiu d'escola verda, la realitzarà una comissió formada per representants de la Direcció General d'Innovació del Departament d'Educació, de la Direcció General de Polítiques Ambientals i Sostenibilitat del Departament de Medi Ambient i Habitatge i de l'Institut Català d'Energia, i en el cas de Barcelona, la Direcció de Programes Ambientals de l'Ajuntament de Barcelona.
7.6 Els centres que ja disposin del distintiu d'Escola Verda podran presentar un nou projecte d'educació ambiental, segons el model de l'annex 3, a realitzar dins del seu programa d'acció.
Se seleccionaran un màxim de 60 d'aquests projectes amb els mateixos criteris que els esmentats a la base 7.3 anterior.
En aquest cas, els centres seleccionats rebran una dotació econòmica d'un màxim de 1.000,00 euros per dur a terme el projecte i formació específica.
Per als centres educatius amb distintiu d'Escola Verda que presentin aquesta sol·licitud de projecte d'Educació ambiental, no minven les possibilitats de participació en altres programes, d'acord amb el que estableix la base 2.2 de l'annex 1..8 Altres projectes de caràcter transversal
8.1 Es poden presentar com a projectes d'innovació altres projectes de caràcter transversal que es desenvolupin en els centres educatius, inclosos els projectes sobre salut o sobre llengua interculturalitat i cohesió social, i que no es poden incloure en cap de les tipologies de projectes dels apartats anteriors.
8.2 Se seleccionaran projectes de centres educatius d'educació infantil, primària, educació secundària, públics i privats concertats, o bé de centres de formació de persones adultes i llars d'infants de titularitat del Departament d'Educació o titularitat municipal, que compleixin els requisits generals especificats en la base 2 de l'annex 1 d'aquesta convocatòria, d'acord amb els criteris de valoració següents:
a) Experiències prèvies sobre el tema.
c) Metodologia que suposi una innovació en la dinàmica de l'aula i/o del centre.
d) Implicació de la comunitat educativa.
e) Relació amb organitzacions i/o institucions de l'entorn.
8.3 La selecció d'un projecte d'innovació de caràcter transversal comportarà, per al centre que el dugui a terme:
a) Dotació econòmica fins a un màxim de 1.000,00 euros.
b) Formació específica, si s'escau, el primer any i activitats dins del Pla de Formació de Zona en els següents cursos.
Contingut del projecte d'innovació
Adreça electrònica xtec de la persona responsable del projecte.
Justificació del projecte: motivació, experiències prèvies, vinculació a la realitat del centre, etc.
d) Col·lectius que hi participen (professorat, alumnat, personal no docent, pares i mares, institucions, associacions...).
f) Temporització de les actuacions en els tres cursos escolars.
g) Criteris i indicadors d'avaluació.
Altres centres implicats en el projecte:
Aquest document ha de tenir una extensió màxima de 10 pàgines.
Els centres que participen en el projecte d'autonomia de centres impulsat pel Departament d'Educació, faran constar aquesta participació i ajustaran la descripció del projecte d'innovació a allò previst en el seu pla estratègic.
Nombre i distribució de projectes que es podran seleccionar per línies prioritàries i serveis territorials:
BCN: Serveis Territorials a Barcelona ciutat
BLL: Serveis Territorials al Baix Llobregat-Anoia
TEB: Serveis Territorials a les Terres de l'Ebre
Tecnologies informació i comunicació
Educació en comunicació audiovisual